laion/Wikipedia-Exotic huggingface dataset:
חאנות קאזאן

חאנות קאזאן (ברוסית: Казанское ханство, בטטרית: Казан ханлыгы) הייתה ממלכה טטרית שירשה את החלקים של אורדת הזהב ונכבשה על ידי רוסיה. החאנות השתרעה על שטחי בולגריה של הוולגה שהיו מאוכלסים על ידי הטטרים, הצ'ובשים ועמי וולגה נוספים. הדת השולטת הייתה אסלאם והאוכלוסייה שייכה את עצמה ל"אנשי קאזאן". האצולה המקומית הייתה של בולגרים של הוולגה, אבל החאן עצמו ושומרי הראש שלו היו ממוצא טטרי. המשפחות השולטות היו מהאצולה של אורדת הזהב. רוב שטחי החאנות היו מכוסים ביערות. המקורות הרוסים מציינים שלמרות שהשפה השולטת הייתה טטרית גם שפות אחרות היו נפוצות מאוד. בראש המדינה עמד חאן ולידו המועצה המייעצת – הדיוואן. מבחינה מנהלית המדינה חולקה ל-5 מחוזות. במהלך כל תקופת קיומה החאנות ניהלה מלחמות עם נסיכות מוסקבה. החאנות הוקמה על ידי אולו-מוחאמד, שהיה חאן של אורדת הזהב אך הודח. בשנת 1438 הוא הקים חאנות חדשה עם המרכז בקאזאן. בתחילת שלטונות הוא ניהל מערכה מוצלחת נגד נסיכות מוסקבה. במהלך המערכה הוא כבש והרס מנזרים, לקח לשבי את מקריוס מאונז'ה בהמשך גם נסיך מוסקבה ואסילי השני נלקח בשבי ותמורתו החאן קיבל כופר גדול במיוחד. בתקופת איוואן השלישי המלחמה נמשכה בין השנים 1467–1469. במהלך המלחמה היו תהפוכות ולכל צד היו הצלחות משלו. בסתיו 1469 קאזאן נכבשה לאחר מצור ובהתאם לחוזה שלום כל ההצלחות שהיו לחאנות קאזאן במהלך שנות המלחמה נמחקו. בהמשך במשך מספר שנים היו פשיטות הדדיות והתנגשויות צבאיות באזור עיר ויאטקה. בשנת 1487 הכוחות של הרוסים כבשו את קאזאן פעם נוספת ובתמיכתם הוחלף החאן. גם בהמשך היו מלחמות בתדירות גדולה בין המדינות. בתקופת איוואן הרביעי תחילה היה ניסיון להעמיד בראשות החאנות איש משלו כאשר ניסיון זה נכשל הוא ניהל מספר מערכות ובסופו של דבר בשנת 1552 כבש את קאזאן והמדינה התפרקה תוך סיפוחה לנסיכות מוסקבה. לאחר נפילת עיר קאזאן חלקים אחרים של המדינה הצטרפו לנסיכות מוסקבה ללא קרב. השלטון החדש הנהיג מדיניות נוקשה נגד האוכלוסייה המקומית. רוסים רבים הועברו לשטחי החאנות לצורך התיישבות. מדיה וקבצים בנושא חאנות קאזאן בוויקישיתוף היסטוריה של החאנות מידע כללי
מערכות רום

מערכות רום הן רצועות אקלים המוגדרות על פי חלוקה בסיסית של כדור הארץ לקווי רוחב. מכיוון שכדור הארץ עגול, קרני השמש מגיעות אליו בזוויות שונות. ככל שקרני השמש מגיעות לכדור הארץ בזווית שטוחה יותר, כך גדל שטח הפיזור שלהן. ככל ששטח הפיזור גדול יותר, יקבל אותו תא שטח פחות קרני שמש ויתחמם פחות. כתוצאה מכך באזור תהיה טמפרטורה נמוכה יותר. וההפך. קרני השמש מחממות את קרקע כדור הארץ. החום הנפלט מהאדמה מתפזר מעלה ונעצר בשכבת הגזים העוטפת את כדור הארץ המכונה אטמוספירה אף שקרני השמש מגיעות מלמעלה החום נשמר בקרקע. לכן ככל שנעלה גבוה יותר נתרחק ממקור החום, הטמפרטורות ירדו ויהיה קר יותר. מחלקים את כדור הארץ ל-5 רצועות מקבילות בחצי הכדור הדרומי ובחצי הכדור הצפוני. הרצועות מתחלקות לשקע-רמה-שקע, וחוזר חלילה. בשקע יהיה גשום, וברמה יהיה יבש. שקע טרופי - אקלים חם מאוד וגשום כל השנה. הרצועה נמצאת בין קווי הרוחב 20°-0°. רמה סובטרופית - אקלים חם ויבש כל השנה. הרצועה נקראת גם רצועת המדבריות העולמיות, ונמצאת בין קווי הרוחב 30°-15°. רצועה ממוזגת - אקלים לפי עונות השנה. חם ויבש בקיץ; קר וגשום בחורף. הרצועה נמצאת בין קווי הרוחב 40°-30°. שקע סובפולארי - אקלים קר וגשום מאוד רוב השנה. הרצועה נמצאת בין קווי הרוחב 60°-40°. רמה פולארית - אקלים קר מאוד ויבש. הרצועה נקראת גם מדבר קפוא, ונמצאת בין קווי הרוחב 90°-60°. שיטת קפן היא שיטת חלוקה הנקראת על שם המטאורולוג ולדימיר קפן. שיטה זו מודדת בצורה ספציפית יותר כל מקום בכדור הארץ ומסווגת אותו בהתאם לכמות המשקעים והטמפרטורה שבו למספר רב יותר של אזורי אקלים. אקלים משקעים ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
עושה מעשה זמרי ומבקש שכר כפינחס

עושה מעשה זִמְרִי ומבקש שכר כְּפִינְחָס הוא ביטוי המתאר אדם העושה מעשה נקלה אך מתהדר כאילו עשה מעשה נעלה. ערך מורחב – חטא בעל פעור מקור הביטוי בסיפור המופיע בתורה, שם מסופר על זמרי בן סלוא, נשיא בית אב בשבט שמעון שבא על הנסיכה המדיינית כזבי בת צור בהתרסה, "לעיני משה ולעיני כל עדת ישראל" וגרם לעונש המגפה שבה נהרגו עשרים וארבעה אלף מבני ישראל, עד שבא פינחס בן אלעזר בן אהרן הכהן, הרג את זמרי ואת המדיינית, ובכך עצר את המגפה. מעשהו של פינחס נחשב על פי פשוטו של המקרא למעשה גבורה עילאי, ואף לקידוש השם (התלמוד מתייחס למעשה באופן מורכב יותר, וממקד את ההצדקות ההלכתיות להרג), על כך קיבל שכרו לשמש מכאן ולהבא בכהונה, ועל פי התרגום יונתן בן עוזיאל והזוהר אף זכה לשכר שלא ימות לעולם ויהפך למלאך, והוא אף יבוא לבשר על הגאולה. לעומתו נחשב מעשהו של זמרי למעשה של טומאה, ועונשו נחשב למוצדק על ידי חכמי התורה, אף שלא הייתה קיימת הלכה מפורשת שמתוכה היו יכולים להעמידו לדין, אלא רק הלכה שבעל-פה, על פיה הבועל ארמית (גויה) - קנאים פוגעים בו. לראשונה מופיע הביטוי בדבריו האחרונים של אלכסנדר ינאי אל אשתו שלומציון המלכה, כפי שמצטט אותם התלמוד הבבלי. בתקופה האחרונה לשלטונו לחם אלכסנדר ינאי, מגדולי המלכים לבית חשמונאי, כנגד סיעת הפרושים, ואף הרג רבים מהם. בימיו האחרונים הבין אלכסנדר ינאי כי שגה[דרוש מקור], וראה שאשתו שלומציון מקרבת אליה דווקא את הפרושים שבהם נלחם, ומרחיקה את בעלי בריתו הצדוקים. צוואתו לה הייתה: ”אל תתיראי מן הפרושין ולא ממי שאינן פרושין, אלא מן הצבועין שדומין לפרושין, שמעשיהן כמעשה זמרי ומבקשין שכר כפנחס”. מדרש תנחומא ויחי סימן י' תלמוד ירושלמי, מסכת סנהדרין, פרק ו', הלכה ג' (דפוס וילנא: דף כ"ח, עמוד א') תלמוד בבלי, מסכת סנהדרין, דף מ"ד, עמוד ב' ספר במדבר, פרק כ"ה תלמוד בבלי, מסכת סנהדרין, דף פ"ב, עמוד א' משנה תורה לרמב"ם, ספר קדושה, הלכות איסורי ביאה, פרק י"ב, הלכה ד' תלמוד בבלי, מסכת סוטה, דף כ"ב, עמוד ב'
יש ונדמה

יש ונדמה הוא אלבום אוסף כפול שהוציאה הזמרת ירדנה ארזי ב-1998. האוסף מכיל 40 שירים מתקופות שונות בקריירה של ארזי, כ"אתה לי ארץ", "שהשמש תעבור עלי", "בן אדם", ו"הביתה". באוסף ישנם שירים שהוקלטו טרם הוצאת האוסף, בהם "שיר של יום חולין" עם אבי פרץ והשיר "ושמה לא תבוא" אותו הקדישה ארזי ליצחק רבין ושמעון פרס על מאמציהם להגיע להסכם שלום. "אתה לי ארץ" - מתוך האלבום אתה לי ארץ "שהשמש תעבור עלי" - מתוך האלבום דרישת שלום "בן אדם" - מתוך האלבום עוד יום אחד "בין פרחי הגן" - מתוך אלבום האוסף תחנה בדרך "האיש מן החלום" - מתוך האוסף תחנה בדרך "אדם אחר" (עם יהורם גאון) - מתוך האלבום עוד יום אחד "שירו שיר אמן" - מתוך אלבום האוסף שוב בתמונה "קו האהבה" - מתוך האלבום דרישת שלום "מוזיקה נשארת" - מתוך האלבום ירדנה ארזי "עוד נגיע" - מתוך האלבום אתה לי ארץ (הופיע במהדורה השנייה בלבד) "שוב בתמונה" - מתוך האוסף שוב בתמונה "חפץ חיים ברוח הגוברת" - מתוך האלבום מה נשמע "מה יש לי" - מתוך האלבום נשמה צוענית "יריד האהבה" - מתוך האלבום נשמה צוענית "הכינור הנאמן" - מתוך האלבום נשמה צוענית "רוח ואש" - מתוך האלבום נשמה צוענית "כשהצועני אוהב" - מתוך האלבום נשמה צוענית "עגילי דמאר" - מתוך האלבום עוד יום אחד "פת חלקה טובה" - מתוך האלבום דרישת שלום "הוי, ארצי! מולדתי!" (במסגרת שוקולד מנטה מסטיק) - מתוך תוכנית של הערוץ הראשון משירי שאול טשרניחובסקי "הביתה" - מתוך האלבום מה נשמע "יש ונדמה" - מתוך האלבום אתה לי ארץ "היא רוקדת" - מתוך האלבום עוד יום אחד "שיר אשה בחורף" ("אהבתנו היא תשבץ...") - מתוך האלבום אנשים זרים "ילדה יחפה" - מתוך האלבום אנשים זרים "מחוזות האהבה" - מתוך האלבום עוד יום אחד "ונצואלה" (כחלק משוקולד מנטה מסטיק) - מתוך האוסף תחנה בדרך "ליל חניה" (עם חנן יובל ואפרים שמיר בליווי שלישיית אף אוזן גרון) - לראשונה משוחרר על גבי אלבום של ירדנה. "מי היה החולם" (עם אפרים שמיר במסגרת להקת הנח"ל) - לראשונה משוחרר על גבי אלבום של ירדנה. "ושמה לא תבוא" - טרם הופיע באלבום. "שיר של יום חולין" (עם אבי פרץ) - טרם הופיע באלבום. "מה נתת לי" - מתוך האלבום דמיון מזרחי "אל תאמר" - מתוך האלבום דמיון מזרחי "דמיון מזרחי" - מתוך האלבום דמיון מזרחי "אינני" - מתוך האלבום אנשים זרים "עוד יום אחד" - מתוך האלבום עוד יום אחד "בת הדייג" - מתוך האוסף תחנה בדרך "קרוב לים" - מתוך האלבום עוד יום אחד "דרישת שלום" - מתוך האלבום דרישת שלום "שלושה דורות" - מתוך האלבום מתוך שאהבתי גברי מזור - עריכה וייעוץ אמנותי דניאל חכים - צילום עטיפה נתן תומר - מפיק
לופו (פירושונים)

שם משפחה נפוץ באיטליה וברומניה שמשמעו זאב. האם התכוונתם ל... לופו – סרט ישראלי מ-1970 בכיכובו של יהודה ברקן לופו בניו יורק – סרט ההמשך לסרט הישראלי, לופו אישים גדי לופו – משורר ישראלי וסילה לופו – שליט נסיכות מולדובה במהלך שתי תקופות במאה ה-17 ראדו לופו – פסנתרן רומני ידוע שמואל לופו – איש חינוך ואיש ציבור יהודי לופוס – שמה הלועזי של מחלת הזאבת, מחלה אוטואימונית
ביבי

האם התכוונתם ל... בתים בשם "בית ביבי": בית הכנסת ביבי – בית כנסת בטריפולי, בו מונחים כתבי היד של הרב יהודה לביא[דרוש מקור] בית עלי ביבי – בית באר ביפו אמוראים בשם "ביבי": רב ביבי – אמורא בבלי רב ביבי בר אביי – אמורא בבלי בדור מאוחר יותר אישים ששמם הפרטי "ביבי": בנימין נתניהו – ראש ממשלת ישראל, ידוע בכינוי "ביבי" בי בי קינג – אמן בלוז אמריקאי בלטה "ביבי" רקסה – זמרת ופזמונאית אמריקאית ביבי (אנ') – זמרת דרום קוריאנית אישים ששם משפחתם "ביבי": אהוד ביבי – קצין צה"ל בדרגת אלוף-משנה המשרת כמפקד חטיבת האש 215 אריה ביבי – נציב בתי הסוהר וחבר הכנסת מטעם מפלגת קדימה ג'פרי ביבי – ארכאולוג אנגלי יגאל ביבי – חבר הכנסת מטעם סיעת המפד"ל מח'תאראן ביבי – פעילה חברתית פקיסטנית מייק ביבי – כדורסלן אמריקאי מליגת ה-NBA מייק ביבי (מושל ארקנסו) – עורך דין ופוליטיקאי אמריקאי שכיהן כמושל ארקנסו מרדכי ביבי – חבר הכנסת ענבל ביבי – זמרת ישראלית פרחיה ביבי – כדורגלנית ישראלית שאול ביבי – עיתונאי ישראלי ספרים בשם "ביבי": ביבי: סיפור חיי – ספר האוטוביגרפיה של בנימין נתניהו ביבי (ספר ילדים) – ספרה של הסופרת קרין מיכאליס אישים ששמם הפרטי הוא ביבי
הרפובליקה הסובייטית הסוציאליסטית האוקראינית

הרפובליקה הסובייטית הסוציאליסטית האוקראינית (באוקראינית: Украї́нська Радя́нська Соціалісти́чна Респу́бліка, ברוסית: Украинская Советская Социалистическая Республика) הייתה אחת מחמש עשרה הרפובליקות של ברית המועצות ובין שלוש המדינות המייסדות של ברית המועצות, יחד עם רוסיה ובלארוס. לרוסיה הסובייטית, לאוקראינה הסובייטית ולבלארוס הסובייטית היה ייצוג נפרד באו"ם. החלטה זו התקבלה בזמן הקמת הארגון לאחר מלחמת העולם השנייה. אוקראינה הייתה אף חברה במועצת הביטחון בשנים 1948–1949 וב-1984–1985. תנועה בזכות מדינה אוקראינית עצמאית הביאה לאחר המהפכה הרוסית בשנת 1917 להקמת הרפובליקה העממית של אוקראינה. לבסוף החלק המערבי של הרפובליקה העממית סופח לפולין ורוב המדינה עברה לשלטון סובייטי. בין מלחמות העולם חל באוקראינה משבר גדול - הולודומור - רעב המוני שבמהלכו מתו מיליוני אנשים, כתוצאה מתהליך הקולקטיביזציה. בשנת 1939, בעקבות פלישת ברית המועצות לפולין סופח לרפובליקה שטח משמעותי (64,500 קמ"ר עם אוכלוסייה של 11 מיליון איש) במערב אוקראינה כולל לביב. במהלך המלחמה מתו מיליוני אוקראינים ועשרות אחוזים משטחי הערים נחרבו. לאחר מלחמת העולם השנייה לרפובליקה סופחו שטחים נוספים באזור. בתקופה זו השלטונות הסובייטים ניסו ליצור מחדש שלטון מקומי, אשר נחרב במלחמה. בשנת 1954 בעקבות החלטת ניקיטה חרושצ'וב לשליטת אוקראינה הסובייטית הועבר חצי האי קרים. בעשור זה חל תהליך עיור רחב היקף בארץ. בשנת 1986 התרחש ברפובליקה אסון צ'רנוביל - האסון הגרעיני הגדול בהיסטוריה, שהגביר את ההתנגדות לשלטון הסובייטי בשנות שלטונו של מיכאיל גורבצ'וב, למרות תלות כלכלית בברית המועצות. בסוף שנות ה-80 חלה תחייה והתחדשות בתנועות הלאומיות הדתיות השונות באוקראינה. בשנת 1991 נערך משאל עם, שבו רוב העם הצביע בעד עצמאות. לבסוף, אוקראינה עזבה את ברית המועצות, ובכך, סתמה את הגולל על כל סיכוי ריאלי על המשך קיום ברית המועצות, שהתפרקה סופית שלושה שבועות לאחר הכרזת העצמאות. מדיה וקבצים בנושא הרפובליקה הסובייטית הסוציאליסטית האוקראינית בוויקישיתוף History of Kharkiv Region at Kharkiv Oblast Administration website Радя́нська енциклопе́дія істо́рії Украї́ни in 4 volumes Kiev 1969-72 Academy of Science of UKR SSR לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא אוקראינה. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית הליטאית

הרפובליקה הסובייטית הסוציאליסטית הליטאית (בליטאית: Lietuvos Tarybų Socialistinė Respublika; ברוסית: Литовская Советская Социалистическая Республика, Litovskaya Sovetskaya Sotsalisticheskaya Respublika) הייתה אחת מרפובליקות ברית המועצות. הרפובליקה נוסדה ב-1940 אחרי פלישת ברית המועצות לשטח ליטא, כחלק מהסכם ריבנטרופ–מולוטוב. בין 1941 ל-1944 הרפובליקה נכבשה על ידי גרמניה הנאצית, אולם נכבשה בשנית על ידי הסובייטים ביולי 1944 ומאז הייתה תחת שלטון סובייטי עד הכרזת עצמאות מברית המועצות ב-11 במרץ 1990. במרץ 1949 במהלך הגירוש הגדול של מרץ גורשו לסיביר כ-42 אלף אזרחים. ליטא הכריזה על עצמאותה מברית המועצות ב -11 במרץ 1990, והייתה הרפובליקה הסובייטית הראשונה שעשתה זאת. במעשה זה ניתקה את קשריה עם ברית המועצות וברית המועצות טענה כי הצהרה זו אינה חוקית. איסלנד הכירה מיד בעצמאותה של ליטא. בינואר 1991 התחולל ניסיון מהפך כושל של הקומוניסטים המקומיים בתמיכת כוחות הצבא הסובייטי. ב-6 בספטמבר של אותה שנה נשיא ברית המועצות מיכאיל גורבצ'וב הכיר בעצמאותה של ליטא. מדיה וקבצים בנושא הרפובליקה הסובייטית הסוציאליסטית הליטאית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא ליטא. אתם מוזמנים לתרום לוויקיפדיה ולהרחיב אותו.
בושם על עורי

בושם על עורי הוא אלבום האולפן ה-15 של הזמרת ירדנה ארזי, שיצא ב-12 באוקטובר 2009, 14 שנים לאחר אלבומה הקודם. באלבום 12 שירים חדשים שכתבו בין השאר אהוד מנור, רחל שפירא, חיים קינן ויואב גינאי. יהודה פוליקר הלחין והפיק את כל השירים באלבום, וכן כתב את המילים של מחצית מן השירים. שם האלבום היה אמור להיות "כשאתה זה אני" על פי השיר השביעי באלבום, אך בעקבות האהדה הרבה בתחנות הרדיו לסינגל הראשון "בושם על עורי" שכתבה רחל שפירא, הוחלט לשנות את שם האלבום ל"בושם על עורי". באוגוסט יצא לאור לרדיו הסינגל השני מתוך האלבום, "הייתה לי ארץ", שכתב אהוד מנור מספר שבועות לפני מותו. בתחילת אוקטובר יצא לרדיו השיר "מה קורה אחי" שכתב פוליקר על פי מאמר של פרופסור עוז אלמוג, שזכה להשמעות רבות ברדיו. השיר כלל עיבוד אלקטרוני של "Tomer G". ב-12 באוקטובר יצא האלבום המלא לחנויות. בעקבות האלבום יצאה ארזי לסיבוב הופעות בעיבוד אורי זך. בושם על עורי (רחל שפירא/יהודה פוליקר) הייתה לי ארץ (אהוד מנור/יהודה פוליקר) מה קורה אחי (יהודה פוליקר על פי מאמר של עוז אלמוג/יהודה פוליקר רמיקס TOMER G) שבילי הרגש (יהודה פוליקר/יהודה פוליקר) אשה חדשה (חיים קינן/יהודה פוליקר) מתה לחיות (יהודה פוליקר/יהודה פוליקר) כשאתה זה אני (יהודה פוליקר/יהודה פוליקר) תל אביב מגג לגג (חיים קינן/יהודה פוליקר) מלכודת אש (יהודה פוליקר/יהודה פוליקר) הילד בעיניך (רחל שפירא/יהודה פוליקר) מה יהיה עלינו (יהודה פוליקר/יהודה פוליקר) הודעה נמסרה למשפחה (יואב גינאי/יהודה פוליקר) בושם על עורי - סינגל הבכורה יצא ב-26 ביולי 2009. הגיע למקום ה-6 במצעד השבועי ברשת ג'. הייתה לי ארץ - הסינגל השני יצא ב-23 באוגוסט 2009. הסינגל הגיע למקום ה-23 במצעד השבועי של רשת ג'. מה קורה אחי - הסינגל השלישי יצא ב-2 באוקטובר 2009. הגיע למקום ה-3 במצעד השבועי של רשת ג'. כשאתה זה אני - הסינגל הרביעי יצא ב-17 בנובמבר 2009. הוא הגיע למקום ה-17 במצעד השבועי של רשת ג'. הודעה נמסרה למשפחות - הסינגל החמישי יצא ב-14 באפריל 2010 לרגל יום הזיכרון ונכתב לזכרו של סמ"ר אורי גרוסמן שנפל במלחמת לבנון השנייה. אישה חדשה - הסינגל השישי יצא ב-21 בנובמבר 2013 לרגל יום המאבק הבינלאומי למניעת אלימות נגד נשים בליווי קליפ מיוחד שהופק על ידי נעמ"ת בהשתתפות גילה אלמגור, מירי בוהדנה, אורנה בנאי, לינוי בר גפן, פותנה ג'אבר, ח"כ זהבה גלאון, עינב גלילי, רוני דואני, יבגניה דודינה, השופטת בדימוס דליה דורנר, יו"ר נעמ"ת גליה וולוך, אסתי זקהיים, השרה לימור לבנת, אילנית לוי, מיכל מוכתר (מיקי), קרן מור, ליאורה עופר, שחר פאר, דנה פרידר, אשרת קוטלר, אסתר רדא ואגם רודברג. יהודה פוליקר - עיבודים והפקה מוזיקלית, גיטרה חשמלית, גיטרה אקוסטית, גיטרה בס, בוזוקי, אקורדיון, קלידים, מלודיקה, חליל אלט, כלי הקשה, אפקטים, תכנות וקולות. אלון הילל - תופים אלי חדד - תופים בשיר "הודעה נמסרה למשפחה" וקולות גיא יפה - הפקת שירה וקולות רותי הולצמן - קולות לאה לופטין - קולות נתן תומר - מפיק וקולות TOMER G - עיבוד אלקטרוני, קלידים ותכנותים נוספים לשיר "מה קורה אחי" תימורה לסינגר, לא רוצה לחיות את העבר, באתר ynet, 19 באוקטובר 2009 "בושם על עורי - מוסיקה נטו". מוסיקה נטו. אורכב מ-המקור ב-2018-04-28. נבדק ב-2018-04-27.
קלוד-מישל שנברג

קלוד-מישל שֶנברג (בצרפתית: Claude-Michel Schönberg‏; נולד ב-6 ביולי 1944 בוואן, צרפת) הוא מפיק מוזיקלי, שחקן, זמר, פזמונאי ומלחין מחזות זמר יהודי-צרפתי, הידוע בעיקר בגין עבודותיו המשותפות עם אלן בובליל. שנברג החל את הקריירה שלו כמפיק מוזיקלי וזמר. הוא כתב את מרבית הלחנים לאופרת הרוק הצרפתית הראשונה "המהפכה הצרפתית" (1973), ואף גילם את לואי ה-16 באותה ההפקה. בשנת 1974 כתב את הלחן והמילים לשיר "Le Premier Pas", שהגיע למקום הראשון במצעד הצרפתי ונמכר במיליון עותקים. לאחר מכן הפיק אלבום בו שר משיריו. בשנת 1978 החליט להקדיש את עיקר מרצו להפקת גרסת במה מוזיקלית לספרו של ויקטור הוגו "עלובי החיים". המחזמר עלה לראשונה בפריז בשנת 1980, ולאחר מכן הועלה בגרסה אנגלית בלונדון בשנת 1985 ובברודוויי בשנת 1987. ההפקה בברודוויי הייתה מועמדת לתריסר פרסי טוני וזכתה בשמונה (לרבות פרס המחזמר הטוב ביותר). בשנת 1989 הועלה בלונדון המחזמר של שנברג ובובליל "מיס סייגון". הפקת המחזמר בברודוויי שברה את השיאים במכירת כרטיסים מראש (24 מיליון דולר לפני הצגת הבכורה ב-11 באפריל 1991). המחזמר היה מועמד לעשרה פרסי טוני. בשנת 1997 העלו שנברג ובובליל את המחזמר "מרטן גר" על בימות לונדון. המחזמר זכה בפרס אוליביה. בשנת 2001 הלחין שנברג לראשונה את המוזיקה לבלט "אנקת גבהים", אשר הוצג על בימות לונדון מספטמבר 2002. מחזות הזמר הידועים שהלחין שנברג הם: "המהפכה הצרפתית" (1973), "עלובי החיים" (1980), "מיס סייגון" (1989), "מרטן גר" (1996), "מלכת הפיראטים" (2006), "מרגריט" (2008). בעבר היה שנברג נשוי למגישת החדשות של ערוץ France 2, ביאטריס שנברג, עד גירושיהם. בשנת 2003 נישא שנברג לבלרינה האנגלייה שארלוט טלבוט. לשנברג בן אחד ושתי בנות. קלוד-מישל שנברג, במסד הנתונים הקולנועיים IMDb (באנגלית) קלוד-מישל שנברג, באתר ספוטיפיי קלוד-מישל שנברג, באתר MusicBrainz (באנגלית) קלוד-מישל שנברג, באתר Discogs (באנגלית) קלוד-מישל שנברג, באתר Genius קלוד-מישל שנברג, באתר SecondHandSongs קלוד-מישל שנברג, בארכיון הבימה קלוד-מישל שנברג (1944-), דף שער בספרייה הלאומית
אצטדיון אליאנץ

אצטדיון אליאנץ, המוכר גם כאצטדיון יובנטוס, הוא אצטדיון כדורגל בטורינו שאיטליה. הוא משמש כאצטדיונה הביתי של קבוצת יובנטוס, ונבנה על הריסותיו של הסטאדיו דלה אלפי, אצטדיונה הקודם של הקבוצה. בנייתו של האצטדיון בן 41,507 המושבים החלה בשנת 2009 והסתיימה בשנת 2011. עלות בניית האצטדיון עומדת על כ-150 מיליון אירו. בסמוך לאצטדיון נבנה מגרש חנייה אשר מכיל כ-4,000 מקומות חנייה. האצטדיון נחנך ב-8 בספטמבר 2011 במשחק ראווה בין יובנטוס לנוטס קאונטי האנגלית, אשר מדיה היוו השראה ליובנטוס ואומצו על ידיה בתחילת דרכה כקבוצה. ב-2 באוקטובר 2012 נערך המשחק הראשון במסגרת ליגת האלופות מול שחטאר דונצק האוקראינית. אותו משחק נגמר בתוצאה 1-1 (לאונרדו בונוצ'י כבש ליובנטוס וטשיירה לשחטאר). בעונת 2013/14 האצטדיון אירח את גמר הליגה האירופית בין סביליה לבנפיקה ליסבון. בשנת 2017 נחתם הסכם בין יובנטוס לחברת אליאנץ העולמית, אשר רכשה את זכויות שיום האצטדיון ל-5 עונות תמורת 75 מיליון יורו. ב-1 ביולי 2017 שונה שמו באופן רשמי ל"אצטדיון אליאנץ". מדיה וקבצים בנושא אצטדיון אליאנץ בוויקישיתוף אתר האינטרנט הרשמי של אצטדיון אליאנץ (באיטלקית)
הפועל טבריה

הפועל טבריה הייתה קבוצת כדורגל ישראלית מהעיר טבריה, שבשיאה שיחקה בשנות השישים ובשנות השמונים בליגה הבכירה בישראל. סניף הפועל בטבריה הפעיל קבוצת כדורגל במהלך שנות השלושים ושנות הארבעים שאף השתתפה בליגה ב' (הליגה השנייה באותה עת). בשנת 1953 הקימו בני נוער מטבריה קבוצת כדורגל בשם אינ"ס, על שם ארבעה מבני טבריה שנפלו במהלך מלחמת העצמאות, וכעבור שנה, לאחר שזכו באליפות אזורית, הצטרפו להתאחדות לכדורגל, אשר חייבה אותם להצטרף למרכז ספורט. חברי הקבוצה בחרו להצטרף למרכז הפועל והקבוצה שינתה את שמה לשם הפועל טבריה. בשנת 1958 (עם המאמן אוטו שלפנברג), בעת ששיחקה בליגה ב' (הליגה השלישית באותה עת), זכתה הקבוצה ב"גביע ההתאחדות", תחרות גביע שבה השתתפו קבוצות מליגה א' וליגה ב' לכבוד עשר שנים לקום מדינת ישראל, לאחר שניצחה 7–1 את הפועל באר שבע. לאחר אובדן העלייה במחזור האחרון של עונת 1959–1960, העפילה הקבוצה (עם המאמן יז'י סוסנובסקי) בסיום עונת 1960–1961 לראשונה בתולדותיה לליגה הבכירה. מיקום השיא של הקבוצה הוא המקום השלישי אליו הגיעה בעונת 1961/1962. בתום עונת 1964/1965 ירדה הקבוצה ליגה לאחר ארבע עונות רצופות. הקבוצה שיחקה עד סוף עונת 1975/76 בליגה השנייה, אז ירדה לליגה ב', לאחר שסיימה במקום ה-16 בליגה, אך בשתי העונות שלאחר מכן סיימה הקבוצה במקום הראשון ועלתה לליגה הארצית. הקבוצה חזרה לליגה הבכירה בעונת 1988/1989 אך שרדה עונה אחת בלבד ומאז לא שבה יותר לליגה הבכירה. בקבוצה שיחק בתקופה זו עודד מכנס. בעונת 1991/1992 נשרה הפועל טבריה לליגה א'. בתחילת העונה לא התייצבה הקבוצה למשחק חוץ מול הפועל רמת גן, ובית הדין של ההתאחדות פסק לקבוצה הפסקת פעילות על תנאי. כעבור 9 חודשים, בפתיחה של העונה הבאה, שוב לא התייצבה הקבוצה למשחק ליגה ביתי מול הפועל עכו. בית הדין העליון של ההתאחדות החליט להפעיל את העונש על תנאי, הפסיק את פעילות הקבוצה עד לסיום העונה והחליט להוריד את הקבוצה עד לליגה ג'. הפועל טבריה הייתה במצב כלכלי קשה ולא היה ברשותה די כסף להגשת ערעור והיא התפרקה. גביע ההתאחדות: זכייה (1): 1958 איציק קורנפיין עודד מכנס גבי לסרי ברוך ממן אריה אלטר יעקב גולדפרב יצחק נזרי יז'י סוסנובסקי רפי דומבובסקי משה פרג' יעקב פרג' אורי מזרחי יעקב זיתוני חיים זיתוני יעקב אדרעי עמרם אלביליה זאב רוגוז'ינסקי יהודה פדאל דוד באליס יוסי אדרי יעקב לוי עופר דן צביקה ג׳ומעה זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 263, הוצאת ישראגול, 2011 הפועל טבריה-בני יהודה 0-3, בערוץ "youtube" אריה ליבנת, היה לה מבצר, היא הציתה את הדמיון. בבכורה בליגה, טבריה כמעט לקחה אליפות, באתר הארץ, 24 באוגוסט 2024 כדורגל, דבר, 9 במרץ 1936 לארגון הספורט בארץ, דבר, 6 בפברואר 1938 צבי לביא, קפיצת הדרך של הטבריינים, מעריב, 19 במאי 1961 הפועל טבריה זכה בגביע ההתאחדות ניצח את "הפועל" באר שבע בתוצאה 1:7, דבר, 16 בנובמבר 1958 צבי בר-שירה, טבריה - העליה הראשונה, מעריב, 20 ביוני 1988 אלי דנון, טבריה תובעת שחייק ייבדק במכונת-אמת, מעריב, 21 ביוני 1976 ברוך דגון, הפועל טבריה ומכבי הרצליה עלו לליגה הארצית, דבר, 14 במאי 1978 יצחק פרי, אחרי 23 שנה - טבריה שוב בלאומית, מעריב, 20 ביוני 1988 * עמוד השחקן של יהודה פדאל באתר ההתאחדות לכדורגל בישראל
אנטי-מלך

אנטי-מלך (בגרמנית: Gegenkönig) הוא אציל המייעד את עצמו להיות מלך, או המיועד לכך בידי אחרים, בשל טענה לכתר או מאבק עם מלך או שליט מכהן. אנטי-מלכים נמצאים בעיקר במונרכיות שבהן המלך נבחר ולא בכאלה שבהן המלוכה עוברת בירושה (כגון אנגליה וצרפת). המבקשים להחליף מלך קיים במונרכיה ירושתית נקראים בדרך כלל "טוענים לכתר". המונח "אנטי-מלך" נפוץ בפוליטיקה של האימפריה הרומית הקדושה. מונח זה דומה ל"אנטי-אפיפיור" - מועמד יריב לתפקיד האפיפיור - ואכן שתי התופעות קשורות זו לזו; כשם שמלכים גרמנים וקיסרים קידמו אנטי-אפיפיורים כנגד אפיפיורים חלשים שאיתם היו מסוכסכים, כך אפיפיורים קידמו אנטי-מלכים כנגד מלכים או קיסרים עמם היו מסוכסכים או חלוקים בדעות. מספר אנטי-מלכים הצליחו לזכות בכתר והוכרו כשליטים החוקיים, בהם: הקיסר קונרד השלישי, פרידריך השני וקרל הרביעי. מעמדן של דמויות אחרות (כגון הנרי השני, דוכס בוואריה) כ"אנטי-מלכים" שנוי במחלוקת עד ימים אלה. מלבד באימפריה הרומית הקדושה, אנטי-מלכים היו קיימים גם בבוהמיה ובהונגריה.
קוורטט

האם התכוונתם ל... הרכב קאמרי – הרכב מוזיקלי של ארבעה נגנים/זמרים הקוורטט לענייני המזרח התיכון – גוף בינלאומי שתפקידו לפקח על פתרון הסכסוך הישראלי-פלסטיני על פי מפת הדרכים קוורטט (סרט, 1981) - סרט קולנוע משנת 1981 בבימויו של ג'יימס אייבורי קוורטט (סרט) – סרט קולנוע משנת 2012 בבימויו של דסטין הופמן קוורטט (להקה) – הרכב מוזיקלי
משה (פירושונים)

האם התכוונתם ל... משה – דמות מקראית משה (מיכלאנג'לו) – פסל שיש של משה, מעשה ידי מיכלאנג'לו משה (מיני סדרה) – מיני סדרה בריטית בשישה חלקים משנת 1974 משה האיש ואמונת היחוד – ספרו של זיגמונד פרויד על משה. בתרגום משנת 2009 נקרא "משה האיש והדת המונותאיסטית" משה מקוצי – מבעלי התוספות, מחבר "ספר מצוות גדול" "משה" – כינויו של השלד השלם והשמור ביותר של אדם ניאנדרתלי, אשר נמצא בשנת 1982 במערת כבארה על ידי משה שטקליס, ומתוארך ל-60,000 לפנה"ס משה (שיר) – סינגל של נרקיס ומירי מסיקה אישים: ברק משה – כדורגלן עבר ישראלי חגית משה – פוליטיקאית ישראלית, סגנית ראש עיריית ירושלים חיים משה – זמר ישראלי מוסא אישים ששמם הפרטי הוא משה
צ'ארלס סובראג'

הוטצ'אנד באונאני גורומוך שארל סובראג' (בצרפתית: Hotchand Bhaonani Gurumukh Charles Sobhraj; נולד ב-6 באפריל 1944) שנודע בכינוי רוצח הביקיני הוא רוצח סדרתי שפעל בעיקר בשנות ה-70 של המאה ה-20 בתאילנד, הודו ונפאל. שארל סובראג' נולד בווייטנאם וגדל בצרפת. בשנים 1975-1977 הוא הסתובב בתאילנד, הודו ונפאל וחיפש תיירים מערביים. הוא נהג להציג עצמו כסוחר באבני חן יקרות וכך פיתה צעירים מערביים להגיע לדירתו. שם, בעזרת שותפתו הקנדית (שהייתה בעלת ידע ברוקחות) ועם עוד פושע הודי, סימם אותם וגרם להם לחלות. לאחר שרצח את קורבנותיו נהג להציתם, ולאמץ לעצמו את זהותם תוך זיוף דרכוניהם, דבר שהקשה על החוקרים לאתרו. קורבנותיו היו ממדינות שונות באירופה, אחד מהם היה סטודנט ישראלי בשם אבוני ג'ייקוב. לאחר מצוד נרחב שניהל אחריו האינטרפול נתפס סובראג' בהודו ונידון ל-12 שנות מאסר. שותפתו, מארי אנדרה לקלר, נאסרה יחד עימו ונידונה ל-8 שנות מאסר על חלקה בפשעים (היא מתה ב-1984 מסרטן). לאחר 10 שנים בכלא ההודי ברח סובראג' מהכלא, תוך כדי שסימם את הסוהרים בעזרת סוכריות שהכילו סם הרדמה. לאחר זמן מה נתפס שוב ונשפט לעשר שנות מאסר נוספות בגלל הבריחה. ממשלת הודו סירבה להסגירו לתאילנד כל עוד לא סיים לרצות את מלוא עונשו, ולכן סובראג' מעולם לא נשפט על פשעיו בתאילנד, כי בעת שחרורו חלה עליהם התיישנות. לאחר שחרורו ביקר סובראג' בצרפת, אולם כששב לנפאל נעצר, נשפט ונידון למאסר עולם. ב-2021 יצאה סדרת הטלוויזיה הבריטית הנחש, המבוססת על הפשעים שביצע סובראג'. ב-24 בדצמבר 2022 שוחרר סובראג' מהכלא הנפאלי, שנה לפני מועד השחרור המתוכנן, לאחר שריצה 19 שנה, בעקבות התנהגות טובה ומצבו הבריאותי. המרטש מאטלנטה המפלצת מפירנצה בנפאל, מאסר עולם אורך 20 שנה אימת התרמילאים: "הנחש", הרוצח הסדרתי מצרפת, משתחרר מהכלא, באתר ynet, 21 בדצמבר 2022